Ларош, Раймонда де

Раймонда де Ларош (), шын ады Элиза Леонтина Дерош (; 22 август 1886, Париж — 18 июль 1919, Кротуа, департамент Сомма) — француз херээжен ужудукчу. 

Француз херээженнер Раймонда де Ларош и Тереза Пельтье делегейде бир дугаар агаардан аар ужар чүүлдерге черден адырлып ужа берген баштайгы херээжен улус деп санаттынып турар.

 Намдары 
Элиза Леонтина Дерош Парижке 1886 чылдың август 22-де слесарь-водопроводчик кижиниң өг-булезинге төрүттүнген. Актриса апаргаш, баронесса Раймонда де Ларош деп шола ат алган.

Аэропланга каш катап ужудуп чоруп тургаш, Шалонга де Ларош авиатор Шарль Вуазен-биле таныжып алган. 1909 чылдың октябрь 22-де  ооң аэропланынга бир дугаар боу ужуткан. Вуазен чогум де Ларошка чүгде чер кыры-биле халдыптарын чөпшээрээн, ынчалза-даа ол ооң чугаазын дыңнавайн каш чүс метрни ужудуп эрткен.

1910&nbsp;чылдың март 8-те Гелиополиске (6—13 февраль 1910 чыл) Францияның Аэроклуву де Ларошка ужудукчунуң № 36 шынзылгазын тывыскан— ынчалдыр ол Францияга бир дугаар херээжен ужудукчу апарган.

Каш недель болганда ол бир дугаар аварияга таварышкан: 1910&nbsp;чылдың июль 8-те Реймске самолёду ыяшка үскеш,  аңдарлып баткан, ужудукчу мээзин кемдеткеш, ооруун сыйып алган. Ийи чыл дургузунда кадыын катап тургузуп келген. Ынчалза-даа 1912 чылдың сентябрь 26-да ол катап база авариялаан — бо удаа машинага, ынчан Шарль Вуазен чок болган.

1910 чылда база 1913—1914 чыларда де Ларош Европа кезип, «ужудуп турар цирк-биле» чоруп, Каир база Санкт-Петербургка чоруп келген. Бирги делегей дайынының үезинде, херээжен улусту самолет мунмас кылып каанда, француз шеригге чолаачылап ажылдап турган.

1919 чылдың июньда Ларош ийи «херээжен» делегей чергелиг рекордтарны тургускан — уэудуушкуннуң бедиинге база ыраанга хамаарыштыр. 1919 чылдың июль 18-те чок ужудуушкун уезинде аварияга таварышкаш, чок болган.

Ужудукчу кыска тураскаалды Ле Бурже хорайның аэропордунда тургускан.

 База көр 

 Лидия Зверева

 Литература 

 Before Amelia: Women Pilots in the Early Days of Aviation by Eileen F. Lebow, Brassey’s, Inc., 2002, ISBN 978-1-57488-482-1
 Elisa Deroche alias Raymonde de Laroche. La presenza femminile negli anni pionieristici dell'aviazione by Enrico Grassani, Editoriale Delfino, Milano 2015 (I) ISBN 978-88-97323-46-4

 Шөлүглер 

 Краткая биография на www.earlyaviators.com
 Raymonde de Laroche
 Raymonde de Laroche: postcards and photos
Аңгылал:Алфавиттээн кижилер
Аңгылал:Августтуң 22 төрүттүнген